এদিকে সংবাদ সম্মেলনে বিএনপির জ্যেষ্ঠ যুগ্ম মহাসচিব রুহুল কবির রিজভী বলেন, ‘ফরমায়েশি রায়ের প্রতিবাদে আগামীকাল (আজ) বৃহস্পতিবার ঢাকা মহানগরসহ সারাদেশে জেলা-থানায় বিক্ষোভ সমাবেশ ও মিছিল হবে। আগামী ১৬ অক্টোবর ঢাকা মহানগরীসহ সারাদেশে জেলা-মহানগরে কালো পতাকা মিছিল হবে। এছাড়া ১৩ অক্টোবর ছাত্রদল, ১৪ অক্টোবর যুবদল ও ১৫ অক্টোবর স্বেচ্ছাসেবক দল বিক্ষোভ সমাবেশ করবে এবং ১৭ অক্টোবর মহিলা দল ও ১৮ অক্টোবর শ্রমিক দলের মানববন্ধন হবে।’